b'\n_START_ARTICLE_\nJan Cvitkovi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nMladost je pre\xc5\xbeivel v Tolminu in Idriji, kjer je kon\xc4\x8dal srednjo \xc5\xa1olo. Nato se je vpisal na Fakulteto za matematiko in fiziko v Ljubljani (smer fizika). Po enem letu je \xc5\xa1tudij opustil in se odpravil na popotovanje po Izraelu, Egiptu in vzhodni Afriki, med katerim se je pre\xc5\xbeivljal s prilo\xc5\xbenostnimi deli. Po vrnitvi v Slovenijo je pri\xc4\x8del \xc5\xa1tudij arheologije, ki ga je dokon\xc4\x8dal leta 1999._NEWLINE_\xc5\xbde med \xc5\xa1tudijem je zasledil razpis za scenarij, na katerem je leta 1995 z\xc2\xa0\xc2\xbbRopom stoletja\xc2\xab\xc2\xa0osvojil Grossmanovo nagrado, najvi\xc5\xa1jo slovensko nagrado za scenarij._NEWLINE_Njegova partnerka je igralka Irena Kova\xc4\x8devi\xc4\x87.'